Αφράτα γεμιστά ψωμάκια σε αλμυρή και γλυκιά εκδοχή
Αυτά τα αφράτα γεμιστά ψωμάκια σε αλμυρή ή γλυκιά εκδοχή είναι μια πάρα πολύ ωραία ιδέα για παιδικό πάρτι, γιατί είναι ένα σνακ χειροποίητο και απλό.
1/2 κιλό αλεύρι για όλες τις χρήσεις , 1 φακελάκι ξερή μαγιά , 1/2 κουτ. γλυκού αλάτι , 1 κουτ. γλυκού ζάχαρη , 200 ml νερό , 1 σφηνάκι καλαμποκέλαιο, 5 φέτες τυρί του τοστ , 5 φέτες ζαμπόν , 2 ελιές , 1 μικρό κομμάτι πιπεριά, κίτρινη ή πράσινη , 1 μικρό κομμάτι πιπεριά πορτοκαλί , 1 αυγό, ελαφρώς χτυπημένο , σουσάμι για πασπάλισμα, 1/2 συσκευασία μερέντα , 1/2 συσκευασία τυρί κρέμα , 1/2 φλιτζάνι (100 γρ.) ζάχαρη , 2½ κουτ. σούπας βούτυρο , 1 κάψουλα βανίλιας , 2 κουτ. σούπας γάλα εβαπορέ, αδιάλυτο , 125 γρ. κουβερτούρα, τεμαχισμένη , 100 ml κρέμα γάλακτος 35% λιπαρά
Για να φτιάξουμε τα αφράτα γεμιστά ψωμάκια, ρίχνουμε σε ένα μπολ όλα τα υλικά και το νερό λίγο λίγο, ζυμώνοντας παράλληλα. Για να έχουμε μια απαλή ζύμη που δεν κολλάει στα χέρια, μπορεί να χρειαστεί να βάλουμε λίγο λιγότερο ή περισσότερο νερό.Μόλις ενωθούν τα υλικά σε ένα ζυμάρι, αρχίζουμε να το τραβάμε (τεντώνοντάς το) προς το μέρος μας και ύστερα να το κλείνουμε πάλι. Επαναλαμβάνουμε αυτή τη διαδικασία 4-5 φορές. Αυτό θα κάνει τα ψωμάκια πιο αφράτα και ινώδη.Βάζουμε το ζυμάρι μέσα σε ένα αλευρωμένο μπολ και το σκεπάζουμε με πετσέτα.Το αφήνουμε κατά μέρος να διπλασιαστεί για περίπου 30-60 λεπτά, ανάλογα με τη θερμοκρασία περιβάλλοντος.Το πατάμε λίγο με το χέρι για να ξεφουσκώσει και πλάθουμε ισόπαχα μπαλάκια, τα οποία πιέζουμε με τα χέρια και ανοίγουμε σαν πιτούλες για σουβλάκι με διάμετρο 10 εκ.Γεμίζουμε κάθε ζυμαράκι με μισό κομμάτι τυρί και μισό κομμάτι ζαμπόν.Για το κεφάλι της κάμπιας φτιάχνουμε ένα μεγαλύτερο μπαλάκι και το γεμίζουμε με μία ολόκληρη φέτα τυρί και μία ολόκληρη φέτα ζαμπόν. Τα κλείνουμε σαν πουγκάκια και τα πλάθουμε στρογγυλά.Τα ακουμπάμε στο ταψί από τη μεριά της ένωσης, κολλητά το ένα στο άλλο, σε σχήμα κάμπιας.Στο κεφάλι κολλάμε κομμάτια ελιάς για μάτια, κόκκινη πιπεριά για στόμα και κίτρινη ή πράσινη πιπεριά για τις κεραίες.Αφήνουμε το ταψί σε σβηστό φούρνο μέχρι να φουσκώσουν τα ζυμαράκια, για περίπου 15- 30 λεπτά. Αν είναι χαμηλή η θερμοκρασία περιβάλλοντος, μπορούμε να ανάψουμε τον φούρνο στους 50°C, για να φουσκώσουν γρηγορότερα.Αλείφουμε τα ψωμάκια με χτυπημένο αυγό, πασπαλίζουμε με σουσάμι και τα ψήνουμε στους 170°C για περίπου 30 λεπτά.Για να ετοιμάσουμε τα γλυκά ψωμάκια, ανοίγουμε τα ζυμαράκια όπως και προηγουμένως και γεμίζουμε το καθένα με 1 κουταλάκι μερέντα και 1 κουταλάκι τυρί κρέμα.Ετοιμάζουμε ένα γλάσο ανακατεύοντας σε τηγανάκι σε μέτρια φωτιά 1½ κουταλιά από το βούτυρο και τη ζάχαρη μέχρι να λιώσουν.Προσθέτουμε το γάλα και τη βανίλια, ανακατεύουμε να ενωθούν, κατεβάζουμε από τη φωτιά και αφήνουμε να χλιαρύνει.Επενδύουμε ένα ταψάκι 28 εκ. με λαδόκολλα, περιχύνουμε με μερικές κουταλιές από το γλάσο και ακουμπάμε τα ψωμάκια κοντά κοντά το ένα στο άλλο.Τα περιχύνουμε με το υπόλοιπο γλάσο, φροντίζοντας να πάει και ανάμεσα στις ενώσεις στα ψωμάκια, ώστε να ξεκολλάνε εύκολα μετά.Αφήνουμε το ταψί με τα ψωμάκια να φουσκώσουν μέσα στον φούρνο για περίπου 15 λεπτά με μισή ώρα. Αν είναι χαμηλή η θερμοκρασία περιβάλλοντος, μπορούμε να ανάψουμε τον φούρνο στους 50°C, για να φουσκώσει γρηγορότερα το ζυμάρι.Ψήνουμε στους 170°C για περίπου 30 λεπτά.Ξεφουρνίζουμε τα ψωμάκια και τα αφήνουμε να χλιαρύνουν.Βάζουμε σε ένα τηγάνι την κρέμα γάλακτος να ζεσταθεί και προσθέτουμε 1 κουταλιά βούτυρο και την κουβερτούρα. Ανακατεύουμε ώσπου να λιώσει η κουβερτούρα.Κατεβάζουμε από τη φωτιά και αφήνουμε για λίγο να χλιαρύνει το γλάσο.Πριν πήξει, περιχύνουμε με αυτό τα ψωμάκια.
Αλεύρι (ζύμες)